als_Latn dik_Latn sag_Latn
Në kuadër të Sesionit të 131 të Unionit Ndër-Parlamentar që po zhvillohet këtë javë në Gjenevë, Kryetari i Kuvendit të Shqipërisë, Ilir Meta u takua me Kryetaren e Dhomës së Përfaqësuesve të Australisë, Bronwyn Bishop.
Meta dhe Bishop vlerësuan marrëdhëniet miqësore mes Shqipërisë dhe Australisë dhe ndanë bindjen se forcimi i dimensionit parlamentar do të hapë rrugën për një intensifikim konkret të shkëmbimeve të gjithanshme mes dy vendeve. Në këtë kuadër, Meta e ftoi Bishop për një vizitë zyrtare në Shqipëri, ftesë e cila u mirëprit me kënaqësi.
Meta dhe Bishop vlerësuan gjithashtu prezencën dhe rolin kontribues të komunitetit shqiptar në Australi si një urë e fortë lidhëse në marrëdhëniet mes dy vendeve.
als_Latn als_Latn als_Latn